Diari Oficial de la Generalitat Valenciana


Sumari del DOGV 7537, del 01-06-2015 (2015/5140)

ACORD de 29 de maig de 2015,del Consell, constituït en Junta General d'Accionistes de caràcter universal de la mercantil Radiotelevisió Valenciana, SAU, pel qual cessen es nomenen dos membres de la Comissió de Liquidació
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7537

Data del DOGV
:   01-06-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/5140


Data del document
:   29-05-2015

Organisme emissor
:   Radiotelevisió Valenciana (RTVV)

Tipus de document
:   Acord

Anàlisi jurídica

ACORD de 29 de maig de 2015,del Consell, constituït en Junta General d'Accionistes de caràcter universal de la mercantil Radiotelevisió Valenciana, SAU, pel qual cessen es nomenen dos membres de la Comissió de Liquidació [2015/5140]  
El Consell, en la reunió del dia 29 de maig de 2015, va adoptar l'acord següent:  
La Llei 4/2013, de 27 de novembre, de la Generalitat, de Supressió de la Prestació dels Servicis de Radiodifusió i Televisió d'Àmbit Autonòmic, de Titularitat de la Generalitat, així com de Dissolució i Liquidació de Radiotelevisió Valenciana, SAU, va suprimir, com el seu mateix nom indica, la prestació dels servicis de radiodifusió i televisió d'àmbit autonòmic de titularitat de la Generalitat, i va autoritzar el Consell per a la dissolució, liquidació i extinció de l'empresa pública Radiotelevisió Valenciana, SAU, que tenia encomanada la gestió dels mencionats servicis.  
En compliment i execució de l'esmentada norma legal, el Consell, reunit els dies 28 de novembre de 2013, 5 de setembre de 2014 i 23 de gener de 2015, com a Junta General d'Accionistes, amb caràcter extraordinari i universal, de la mercantil Radiotelevisió Valenciana, SAU, va acordar dissoldre, liquidar i extingir l'empresa Radiotelevisió Valenciana, SAU, i nomenar el senyor Carlos F. Cervantes Lozano, el senyor José Vicente Hernández Pons i el senyor Enrique Blasco Alventosa, respectivament, com a membres de la Comissió de Liquidació.  
Per mitjà de sengles escrits de data 22 de maig de 2015, els senyors José Vicente Hernández Pons i Enrique Blasco Alventosa van presentar la seua dimissió com a membres de la Comissió de Liquidació de la mercantil Radiotelevisió Valenciana,SAU; en el primer cas amb efectes del dia 31 de maig de 2015, i en el segon amb efectes del dia de la data de l'escrit.  
Atés que, en data de hui, no s'ha produït encara la liquidació definitiva i extinció de la mercantil Radiotelevisió Valenciana, SAU, és procedent el nomenament d'altres persones com a membres de la comissió de liquidació de la mencionada mercantil, que succeïsquen els anteriors en la comesa que tenien encomanada.  
Per això, el Consell, reunit a València el dia 29 de maig de 2015, com a Junta General d'Accionistes, amb caràcter extraordinari i universal, de la mercantil Radiotelevisió Valenciana, SAU, accepta els següents punts de l'orde del dia de la reunió:  
1r. Dimissió dels membres de la Comissió de Liquidació, els senyors José Vicente Hernández Pons i Enrique Blasco Alventosa.  
2n. Nomenament de nous membres de la Comissió de Liquidació.  
  
3r. Autorització a qualsevol dels membres de la Comissió de Liquidació per a realitzar els actes necessaris per a l'execució dels punts de l'orde del dia anteriors, i atorgar, per a això, si és el cas, les escriptures públiques oportunes i instar la inscripció d'estes en el Registre Mercantil.  
Es troben presents tots els socis de la societat, ja que es tracta d'una empresa pública de la Generalitat en què esta és el seu únic soci.  
  
Després de les oportunes deliberacions, i no havent-hi intervencions la constància de les quals se solicite, el Consell, en la condició de Junta General Universal d'Accionistes de la mercantil Radiotelevisió Valenciana, SAU, per unanimitat,  
  
ACORDA  
  
Primer  
Acceptar les dimissions presentades pels senyors José Vicente Hernández Pons, amb efectes del dia 31 de maig de 2015, i pel senyor Enrique Blasco Alventosa, amb efectes del dia 22 de maig de 2015, com a membres de la Comissió de Liquidació de la mercantil Radiotelevisió Valenciana, SAU, aprovant la seua gestió, i agraint-los els servicis prestats.  
  
Segon  
Nomenar el senyor José María Cerdá Collado i el senyor Julián Clavel Padró com a membres de la Comissió de Liquidació de la mercantil Radiotelevisió Valenciana, SAU, amb efectes del dia de la publicació d'este acord en el Diari Oficial de la Comunitat Valenciana, i amb el mateix règim de les persones a les quals se'ls ha acceptat la dimissió en l'apartat anterior.  
  
Tercer  
Facultar expressament els liquidadors nomenats perquè qualsevol d'ells, indistintament, puguen elevar a públic les decisions del soci únic, i facultar-los especialment en tot el que siga necessari i convenient per a la seua execució, desplegament i compliment; per a firmar tots els documents públics o privats que siguen necessaris o convenients; per a realitzar davant del notari que autoritze l'elevació a públic dels acords de dissolució i liquidació de la societat totes aquelles manifestacions que resulten preceptives o convenients en relació amb la dita dissolució i liquidació; i per a realitzar totes les actuacions que convinguen per a la seua millor execució, inclús les d'índole fiscal, fins a arribar a la seua inscripció en el Registre Mercantil, podent atorgar inclús escriptures de ratificació, esmena i/o aclariment a la vista dels suggeriments verbals i/o la qualificació escrita del registrador mercantil.  
  
València, 29 de maig de 2015  
  
La consellera secretària, per substitució,  
MARÍA JOSÉ CATALÁ VERDET